22.9.2006 Den Europæiske Unions Tidende L 261/35 KOMMISSIONENS BESLUTNING af 13. september 2006 om en anmodning fra Republikken Litauen om at kunne benytte en nedsat momssats for fjernvarme (meddelt under nummer K(2006) 4049) (Kun den litauiske udgave er autentisk) (2006/637/EF) KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets sjette direktiv 77/388/EØF af 17. maj 1977 om harmonisering af medlemsstaternes lovgivning om omsætningsafgifter — det fælles merværdiafgiftssystem: ensartet beregningsgrundlag (!), særlig artikel 12, stk. 3, litra b), og ud fra følgende betragtninger: (1) — Iet brev, som blev registreret hos Kommissionen den 20. juni 2006, meddelte Republikken Litauen, at den havde til hensigt at benytte en nedsat momssats for fjernvarme. (2) — Litauen vil benytte den nedsatte sats (5 %) for fjernvarme, mens standardsatsen (18 %) stadig gælder for naturgas og elektricitet. Denne satsforskel betyder ikke, at forbruget af elektricitet eller naturgas til opvarmning omlægges til fjernvarme. Den skyldes fortrinsvis, at de nationale pris- fastsættelsesregler for naturgas, elektricitet og fjernvarme er ret forskellige, og at disse produkter fra et teknisk- teknologisk synspunkt kun kan erstatte hinanden til opvarmningsformål. Desuden benyttes elektricitet i Litauen normalt kun til opvarmningsformål af husstande, der ikke har tekniske muligheder for at bruge gas eller for at blive tilsluttet fjernvarmenettet. De husstande, der nu benytter elektricitet, vil derfor ikke gå over til fjernvarme, da de ikke er tilsluttet fjernvarmenettet. De, der benytter naturgas til opvarmning, vil næppe heller gå over til fjernvarme, da fjernvarmeprisen, ifølge de litauiske myndigheders oplysninger, uden moms er højere end prisen på gasopvarmning. Under alle omstændigheder kan de kun gøre det, hvis de får mulighed for tilslutning til fjernvarmenettet. (3) Da der desuden i princippet ikke er nogen grænseover- skridende handel med fjernvarme, er der ikke nogen risiko for konkurrenceforvridning i den betydning, der benyttes i artikel 12, stk. 3, litra b), i det sjette momsdi- rektiv, hverken når det gælder fjernvarme, som leveres af leverandører i Litauen til private forbrugere i andre medlemsstater, eller når det drejer sig om fjernvarme, der leveres af leverandører i udlandet til private forbru- gere i Litauen. (4) — Den planlagte foranstaltning er en generel foranstaltning for anvendelse af nedsat momssats for fjernvarme i henhold til artikel 12, stk. 3, litra b) i det sjette moms- direktiv. (5) Da foranstaltningen er en generel foranstaltning uden undtagelsesbestemmelser, kan risikoen for konkurrence- forvridning ikke anses for at eksistere. Da betingelserne i artikel 12, stk. 3, litra b), i det sjette direktiv således er opfyldt, bør Litauen kunne anvende den pågældende foranstaltning, så snart denne beslutning er blevet bekendtgjort — VEDTAGET FØLGENDE BESLUTNING: Artikel 1 Litauen kan anvende den foranstaltning, det har anmeldt i sit brev af 20. juni 2006, og benytte en nedsat momssats for fjernvarme, uanset produktions- og leveringsbetingelserne. Artikel 2 Denne beslutning er rettet til Republikken Litauen. Udfærdiget i Bruxelles, den 13. september 2006. På Kommissionens vegne Låszlé KOVÅCS Medlem af Kommissionen (1) EFT L 145 af 13.6.1977, s. 1. Senest ændret ved direktiv 2006/69/EF (EUT L 221 af 12.8.2006, s. 9).